На основу члана 8. Закона о буџету Републике Србије за 2023. годину („Службени гласник РС”, бр. 138/22 и 75/23) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

УРЕДБУ

О ДОПУНИ УРЕДБЕ О УТВРЂИВАЊУ ПРОГРАМА ПОДРШКЕ

УНАПРЕЂЕЊУ РАЗВОЈА ИЗРАЗИТО НЕДОВОЉНО РАЗВИЈЕНИХ ОПШТИНА (ЈЕДИНИЦЕ ЛОКАЛНЕ САМОУПРАВЕ ИЗ ЧЕТВРТЕ ГРУПЕ) ЗА 2023. ГОДИНУ

Члан 1.

У Уредби о утврђивању Програма подршке унапређењу развоја изразито недовољно развијених општина (јединице локалне самоуправе из четврте групе) за 2023. годину („Службени гласник РСˮ, бр. 6/23 и 52/23), у Програму подршке унапређењу развоја изразито недовољно развијених општина (јединице локалне самоуправе из четврте групе) за 2023. годину, у глави IХ. ПОСТУПАК ОДОБРАВАЊА ПРИЈАВА ПРОЈЕКАТА И ЗАХТЕВА ЗА МЕРЕ ПОДРШКЕ, у тачки 1) после става 5. додаје се став 6, који гласи:

,,У случају новонасталих околности које отежавају или онемогућавају реализацију пројеката у складу са Програмом до 20. новембра 2023. године или отежавају наменску употребу додељених средстава, јединица локалне самоуправе је у обавези да обавести Кабинет министра и упути писани образложени захтев за измену уговора, о чијој оправданости одлучује министар.ˮ.

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

Број: 110-9095/2023

У Београду, 5. октобра 2023. године

ВЛАДА

ПРЕДСЕДНИК,

Ана Брнабић, с.р